CELEX: 62016CN0363
Language: bg
Date: 2016-06-30 00:00:00
Title: Дело C-363/16: Иск, предявен на 30 юни 2016 г. — Европейска комисия/Република Гърция

22.8.2016   
            
            
               BG
            
            
               Официален вестник на Европейския съюз
            
            
               C 305/19
            
         Иск, предявен на 30 юни 2016 г. — Европейска комисия/Република Гърция
   (Дело C-363/16)
   (2016/C 305/27)
   Език на производството: гръцки
   
      Страни
   
   
      Ищец: Европейска комисия (представители: A. Bouchagiar и B. Stromsky)
   
      Ответник: Република Гърция
   
      Искания на ищеца
   
   
               —
            
            
               да се установи, че като не е приела в предоставения срок всички необходими мерки за изпълнение на Решение на Комисията от 22 февруари 2012 г. относно държавна помощ, приведена в действие от Гърция за Enómeni Klostoÿfantourgía [United Textiles] (Мярка за държавна помощ № SA.26534 (C 27/10, ex NN 6/09) или, във всички случаи, като не е информирала надлежно Комисията за мерките, приети по силата на член 4 от решението, Република Гърция не е изпълнила задълженията си по членове 2, 3 и 4 от посоченото решение, както и по Договора за функционирането на Европейския съюз,
            
         
               —
            
            
               да се осъди Република Гърция да заплати съдебните разноски.
            
         
      Основания и основни доводи
   
   
               1.
            
            
               Съгласно Решението на Комисията от 22 февруари 2012 г. относно държавна помощ № SA.26534 Република Гърция е длъжна да събере в срок от четири месеца несъвместимите държавни помощи, предоставени на Enómeni Klostoÿfantourgía [United Textiles], а именно държавната гаранция от 2007 г. и разсрочването на просрочени задължения за социални осигуровки от 2009 г., и да информира надлежно Комисията за приетите за тази цел мерки.
            
         
               2.
            
            
               Република Гърция обаче не е събрала тези помощи в срок от четири месеца, както е била длъжна да направи. Освен това, Република Гърция все още не е предприела необходимите действия по изпълнение на решението. За да проучат възможността за възстановяване на дейността на Enómeni Klostoÿfantourgía [United Textiles], с нормативен акт от 30 декември 2015 г. гръцките власти са спрели за срок от шест месеца производството по продажба на публичен търг на имуществото на това дружество, без обаче да съберат несъвместимите помощи. Във всички случаи Република Гърция не е информирала надлежно Комисията за релевантните действия по изпълнение на решението.